Sale of a Crop
Material: papyrus
Place: Oxyrhynchites
Categories: Vertrag
Kauf
Ernte
Quittung
[ἐκαρ]πώνησαν Παθώτης καὶ Λ[ί]βιος ἀμφότεροι χρη
[ματίζον]τ[ε]ς ἐγ μητρὸς Ἁρσεῖτο[ς] ἀπὸ κώμης Θώ
[σβεως Διο]γένει Ἀμόιτος μητρὸς Ἀβεῖτος ἀπὸ 
τῆς αὐτῆς Θώσβεως ἀφʼ ὧν κ[αὶ] αὐτοὶ γεωργοῦ
σ[ι] Ἀπίωνος Ὡρίωνος ἀπʼ Ὀξυ[ρύγ]χων πόλεως 
περὶ τὴν αὐτὴν Θῶσβιν ἐκ τοῦ Χαριξείνου 
κλ[ή]ρου ἀπὸ ἀρουρῶν εἴκ[οσ]ι  ἐκ τοῦ ἀπὸ ἀπη
[λιώ]του μέρους χόρτου ἀρούρας τρεῖς  ἐκ 
γ[εω]μετρίας ἀργυρίου δρ[α]χμῶν διακοσίων 
[ἑβδ]ομήκοντα ἕξ , ἐπὶ [τ]ῷ τὸν καρπωνη
[μ]ένον ἑαυτῷ κόψαι καὶ μετενέγκαι ὅ
[π]ου ἐὰν αἱρῆται καὶ τὰς τοῦ ἀργυρίου δρα
[χμὰς] διακοσίας ἑβδομήκοντα ἓξ  μετα
[βαλέσ]θαι τῷ προγεγραμμένῳ Ἀπίωνι ὄν
[τ]ι κυρίῳ τοῦ ἐδάφους ἐντὸς Ἐπεὶφ δεκά
[της] τοῦ ἐνεστῶτος πέμπτου ἔτους 
[Ἀντ]ωνείνου Καίσαρος τοῦ κυρίου. ἐὰν δὲ 
μὴ ἀποδοῖ τῇ ὡρισμένῃ προθεσμίᾳ 
ἐκτίσει τὰς τοῦ ἀργυρίου δραχμὰς διακο
σίας ἑβδομήκοντα ἓξ  σὺν ἡμιωλίᾳ καὶ τό
κον δραχμιαῖον ἑκάστης μνᾶς κατὰ μῆνα 
ἕκαστον, τῆς πράξεως οὔσης τῷ Ἀπίωνι 
ἔκ τε τοῦ Διογένους καὶ ἐκ τῶν ὑπαρχόν
[τ]ων αὐτῷ πάντων καθάπερ ἐγ δίκης. 
[κ]υρία ἡ καρπωνεία. ἔτους πέμπτου Αὐτοκράτορος 
[Καίσ]αρος Τίτου Αἰλίου Ἁδριανοῦ Ἀντωνείνου 
 [Σε]βαστοῦ Εὐσεβοῦς Φαρμοῦθι κγ.  Παθώ
[τ]ης καὶ Λίβιος ἀμφότεροι ἐκ μητρὸς 
Ἁρσεῖτος εκαρπονήκαμεν τῷ Διογένει 
τὰς τοῦ χόρτου ἀρούρας τρεῖς  ἐκ γεωμε
τρίας φόρου ἀργυρίου δραχμῶν δια
κοσίων ὁδομήκοντα ἓξ  ὡς πρόκει
ται. Διονύσιος Διονύσιος ἔγραψα 
ὑπὲρ αὐτῶν μὴ εἰτότων γράματα. 
χρόνος ὁ αὐτός. 
 Ἀπίων Ὡρείωνος Διογένει Ἀμόιτος 
χαίρειν. ἔσχον παρὰ σοῦ τὰς συνπε
φωνημένας ὑπὲρ τιμῆς χόρτου ἀργυρί
[ο]υ δραχμὰς διακοσίας ἑβδομήκοντα 
[ἓξ  κ]αὶ οὐδέν σοι ἐνκαλῶ ὡς πρόκειται. 
[ ε Ἀ]ντωνείνου Καίσαρος τοῦ κυρίου 
[Ἐπε]ὶφ β.